CELEX: 32014R0523
Language: da
Date: 2014-05-12 00:00:00
Title: Kommissionens delegerede forordning (EU) nr. 523/2014 af 12. marts 2014 om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for fastsættelsen af, hvad der udgør en snæver sammenhæng mellem værdien af et instituts dækkede obligationer og værdien af instituttets aktiver  EØS-relevant tekst

20.5.2014   
            
            
               DA
            
            
               Den Europæiske Unions Tidende
            
            
               L 148/4
            
         KOMMISSIONENS DELEGEREDE FORORDNING (EU) Nr. 523/2014
   af 12. marts 2014
   om supplerende regler til Europa-Parlamentets og Rådets forordning (EU) nr. 575/2013 for så vidt angår reguleringsmæssige tekniske standarder for fastsættelsen af, hvad der udgør en snæver sammenhæng mellem værdien af et instituts dækkede obligationer og værdien af instituttets aktiver
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 575/2013 af 26. juni 2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (1), særlig artikel 33, stk. 4, og
   ud fra følgende betragtninger:
   
               (1)
            
            
               Et instituts gevinster eller tab på forpligtelser som følge af ændringer i instituttets egen kreditrisiko bør i princippet ikke indgå som en post i kapitalgrundlaget. I forretningsmodeller, der er baseret på princippet om strict match funding eller balanceprincippet, anvendes denne regel imidlertid ikke, ud fra den betragtning, at et fald eller en stigning i værdien af en forpligtelse fuldt ud modsvares af et tilsvarende fald eller en tilsvarende stigning i værdien af det aktiv, som den pågældende forpligtelse fuldt ud stemmer overens med.
            
         
               (2)
            
            
               Det er vigtigt at fastsætte kriterierne for at afgøre, om der er en snæver sammenhæng mellem et instituts forpligtelser bestående af dækkede obligationer, jf. artikel 52, stk. 4, i Europa-Parlamentets og Rådets direktiv 2009/65/EF (2), og værdien af instituttets aktiver, der ligger til grund for de dækkede obligationer.
            
         
               (3)
            
            
               En snæver sammenhæng bør afspejles i den regnskabsmæssige behandling af disse obligationer og de underliggende realkreditlån, idet det ellers ikke ville være forsvarligt at tage hensyn til gevinster og tab, der skyldes ændringer i instituttets egen kreditrisiko.
            
         
               (4)
            
            
               En indfrielsesmulighed giver låntageren mulighed for at tilbagekøbe den bestemte dækkede obligation, der finansierer realkreditlånet, i markedet og give denne obligation tilbage til kreditinstituttet som en førtidsindfrielse af realkreditlånet. Som en følge af denne mulighed for låntageren bør realkreditlånenes dagsværdi altid svare til dagsværdien af de dækkede obligationer, der finansierer disse realkreditlån. Dette indebærer, at der i beregningen af dagsværdien af realkreditlånene bør indgå en dagsværdiberegning af den indeholdte indfrielsesmulighed ifølge gængs markedspraksis.
            
         
               (5)
            
            
               Denne forordning er baseret på det udkast til reguleringsmæssige tekniske standarder, som Den Europæiske Banktilsynsmyndighed har fremsendt til Kommissionen.
            
         
               (6)
            
            
               Den Europæiske Banktilsynsmyndighed har afholdt åbne offentlige høringer om udkastet til reguleringsmæssige tekniske standarder, som ligger til grund for denne forordning, analyseret de potentielle omkostninger og fordele samt indhentet en udtalelse fra interessentgruppen for banker, der er nedsat i henhold artikel 37 i Europa-Parlamentets og Rådets forordning (EU) nr. 1093/2010 (3) —
            
         VEDTAGET DENNE FORORDNING:
   Artikel 1
   Definitioner
   I denne forordning forstås ved:
   1)   »dækkede obligationer«: obligationer som omhandlet i artikel 52, stk. 4, i direktiv 2009/65/EF
   2)   »indfrielsesmulighed«: muligheden for at indfri realkreditlånet ved at opkøbe de dækkede obligationer i markedet eller til nominel værdi, jf. artikel 33, stk. 3, litra d), i forordning (EU) nr. 575/2013.
   Artikel 2
   Snæver sammenhæng
   1.   Der anses at være en snæver sammenhæng mellem værdien af dækkede obligationer og værdien af et instituts aktiver, hvis samtlige følgende betingelser er opfyldt:
   
               a)
            
            
               ændringer i dagsværdien af de dækkede obligationer, som instituttet har udstedt, medfører altid tilsvarende ændringer i dagsværdien af de aktiver, der ligger til grund for de dækkede obligationer. Dagsværdien fastlægges i overensstemmelse med de gældende regnskabsregler, jf. artikel 4, stk. 1, nr. 77, i forordning (EU) nr. 575/2013
            
         
               b)
            
            
               realkreditlånene i tilknytning til de dækkede obligationer, der er udstedt af instituttet for at finansiere lånene, kan til enhver tid indfries ved at tilbagekøbe de dækkede obligationer i markedet eller til nominel værdi gennem udnyttelse af indfrielsesmuligheden
            
         
               c)
            
            
               der findes en gennemsigtig mekanisme til at bestemme dagsværdien af realkreditlånene og de dækkede obligationer. Ved fastsættelsen af værdien af realkreditlånene indgår der en beregning af dagsværdien af indfrielsesmuligheden.
            
         2.   Der anses ikke at være en snæver sammenhæng, hvis en nettofortjeneste eller et nettotab skyldes ændringer i værdien af enten de dækkede obligationer eller de underliggende realkreditlån med den indbyggede indfrielsesmulighed, jf. stk. 1.
   Artikel 3
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. marts 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 176 af 27.6.2013, s. 1.
   
      (2)  Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (EUT L 302 af 17.11.2009, s. 32).
   
      (3)  Europa-Parlamentets og Rådets forordning (EU) nr. 1093/2010 af 24. november 2010 om oprettelse af en europæisk tilsynsmyndighed (Den Europæiske Banktilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/78/EF (EUT L 331 af 15.12.2010, s. 12).